Tore Midtvedt

Tore Midtvedt (født 24. februar 1934 i Horten) er en norsk spesialist i medisinsk mikrobiologi. Han er professor emeritus ved Karolinska Institutet i Stockholm.

På sitt dødsleie  Midtvedts mor Tore om å begynne å studere medisin, noen han også bestemte seg for å gjøre. I 1967 publiserte han sin første vitenskapelige artikkel om tarmfloraens fysiologiske betydnng og siden har han fordypet seg i emnet. Han har blant annet forsket på diagnosen irritabel tarm (IBS) og hvordan transplantasjon av avføring kan bidra til å gjenopprette ubalanse i tarmfloraen. Han har også tatt til orde for å behandle fedme med samme metode.

I 2011 tok Midtvedt den britiske skandaleforskeren Andrew Wakefield i forsvar i et debattinnlegg skrevet sammen med Geir Flatabø og Hanne Bjørg Walker, og hevdet at hans hypotese om en sammenheng mellom MMR-vaksinen og autisme ikke var avvist. Påstandene ble imøtegått av professor Stig Frøland. Midtvedt skrev også forordet i boka Folkefiender hvor antroposof og vaksinemotstander Trond Skaftnesmo forsøker å renvaske Wakefield. I 2015 var han oppnevnt som sakkyndig for en pasient som i Høyesterett fikk tilkjent erstatning for å ha utviklet sykdommen multippel sklerose etter å ha tatt MMR-vaksinen. Midtvedts påstander i retten om at en sammenheng var sannsynlig var avgjørende for dommen.

Han har også gått ut mot plantemiddelet glyfosat og hevdet at det utgjør en trussel mot folkehelsen. I 2015 skrev Midtvedt forordet i boken «Takk for maten?» utgitt av homeopat Eva Fjeldstad der han stilte seg bak forfatterens påstander om at det meste av mat man får kjøpt i norske butikker forårsaker sykdom grunnet konserveringsmidler og desinfeksjonsmidler. Påstandene ble avvist av Mattilsynet.

I 2018 ble Midtvedt utnevnt til ridder av første klasse av St. Olavs Orden.

Midtvedt er medlem av Council for Nutritional and Environmental Medicine, en internasjonal organisasjon for alternativ behandling grunnlagt av norske Geir Bjørklund.'

Referanser

Eksterne lenker 
 

Norske medisinprofessorer
Norske leger
Norske forskere
Professorer ved Karolinska Institutet
Personer innen alternativ behandling
Riddere av 1. klasse av St. Olavs Orden
Personer fra Horten kommune